สอบถามหน่อยค่ะ เเม่มีอาการปวดหัวรุนเเรงบริเวณท้ายทอยและรู้สึกพะอืดพะอมอาเจียนออกมา ทานยาแล้วไม่ดีขึ้นเลยค่ะ อยากทราบสาเหตุเกิดจากอะไรคะ ขอบค่ะ
สวัสดีค่ะ อาการปวดหัวรุนแรงที่ท้ายทอย ร่วมกับมีอาการคลื่นไส้อาเจียนด้วย อาจจะเกิดจาก ปวดไมเกรน ปวดหัวจากการใช้งาน ปวดจากภาวะความดันในสมองสูงเช่นจากการมีเนื้องอกหรือมีเลือดออกในสมองหากก่อนหน้านี้ไม่มีประวัติอุบัติเหตุที่ศีรษะนำมาก่อน ก็นึกถึงสาเหตุเรื่องทางสมองได้น้อยลง ปวดหัวจากการใช้งานไม่น่าจะรุนแรงหรือทำให้มีอาการคลื่นไส้อาเจียนได้มากนัก ปวดหัวไมเกรน อาจจะปวดรุนแรงที่ศีรษะข้างใดข้างหนึ่งร่วมกับมีคลื่นไส้ อาเจียน ตาพร่าได้ หรือถ้าปวดแบบนี้มาซักระยะ ปวดมากตอนเช้าๆ มีอาเจียนพุ่ง อาจนึกถึงกลุ่มเนื้องอกในสมองได้เช่นกันถ้าปวดมากๆ กินยาแก้ปวดหรือพักการใช้งานแล้วไม่ทุเลาลงเลย ร่วมกับมีอาการอาเจียนออกมาอยู่ตลอด แนะนำการไปพบแพทย์เพื่อตรวจร่างกายทางระบบประสาทอย่างละเอียดให้ได้การวินิจฉัยที่แน่ชัดต่อไป